cyanic-selkie/wikianc huggingface dataset:
Kjemisk reaksjon
Reaksjonsligninger
En kjemisk reaksjon beskrives gjerne i en såkalt reaksjonsligning som illustrerer reaksjonen grafisk. Kjemiske symboler brukes for å angi hvilke stoffer som inngår i reaksjonen, og støkiometriske koeffisienter foran symbolene angir forholdene mellom stoffene i reaksjonen.
Et eksempel på en reaksjonsligning er hydrogengass (H2) som reagerer med oksygen (O2), og danner vann (H2O) i væskeform. Denne reaksjonen skrives slik:
Pilen i ligningene (→) kan leses som "går til". På venstre side av pilen står reaktantene, og på høyre side står produktene. Når det er piler i begge retninger, angir det at reaksjonen er enten reversibel (⇆) eller i kjemisk likevekt (⇌).
Ligningen er balansert med såkalte støkiometriske koeffisienter. Disse angir hvor mange molekyler av hvert stoff som inngår i reaksjonen.
Kjemisk likevekt og reaksjonshastighet
I de fleste reaksjoner vil reaksjonsproduktene samtidig brytes ned og gå tilbake til utgangsstoffene, og det vil etter en tid oppstå likevekt mellom reaksjonshastighetene begge veier. Reaksjonshastigheten er til enhver tid avhengig av konsentrasjonen av de ulike stoffene samt trykk og temperatur. Dette kalles likevektsreaksjoner, og beskrives i reaksjonsformler etter Brønsted-Lowry-prinsippet. I tillegg vil en katalysator påvirke reaksjonshastigheten i større eller mindre grad, men vil ikke påvirke selve likevekten.
Alle reaksjoner skjer hurtigere ved høyere temperatur, men likevekten kan da være forskjøvet mot utgangsstoff til ulempe for produktutbyttet. I industrielle kjemiske prosesser er reaksjonsbetingelsene (konsentrasjon, trykk, temperatur) oftest justert til et kompromiss mellom hastighet og utbytte.
Eksoterme og endoterme reaksjoner
I noen kjemiske reaksjoner blir energi utviklet og avgis som varme. I andre reaksjoner må energi tilføres utenfra for at reaksjonen skal skje. Begge typer reaksjoner kan være spontane, avhengig av trykk og temperatur.
En reaksjon som utvikler energi kalles for en eksoterm reaksjon. Et eksempel på dette ser vi når vi tenner på et magnesiumband. Bandet brenner med en intens hvit flamme og gir fra seg energi.
En reaksjon som krever energi for at den skal gå, kalles for en endoterm reaksjon. Dersom for eksempel nitrogen og oksygen skal reagere med hverandre, må det tilføres energi. Reaksjonen er endoterm.
Mango (dialekt)
Mango eller man (kinesisk: 蠻講/蠻話), også kjent som Taishun manjiang (泰順蠻講), er et kinesisk språk tilhørende gruppen mindong. Det tales i byen Taishun i fylket Cangnan i byprefekturet Wenzhou sørøst i provinsen Zhejiang i Folkerepublikken Kina.
Dette er kanskje det kinesiske språk som har lengst avstand forståelsesmessig fra de to kinesiske hovedspråk mandarin og kantonesisk. Det har i tillegg betydelige substater fra et utdødd språk som formodentlig var austronesisk, eller kanskje tai-kadai.
Bjørvika
Bjørvika (gammelnorsk Bœjarvík, «Byvika») er et område øst i Oslo sentrum. Området ligger dels i det administrative området Sentrum og dels i bydel Gamle Oslo, og grenser mot Gamlebyen i øst, Akersneset og Kvadraturen i vest og Grønland i nord. Det er også navn på landområdene som tidligere utgjorde byvika av indre Oslofjord: Siden middelalderen har Bjørvika blitt stadig mer utfylt og utbygd. Utfyllingene har blant annet resultert i buktene Bjørvika og Bispevika.
Siden byggestart på Operahuset i 2003 har det pågått en storstilt anleggsaktivitet i Bjørvika, med bygging av Barcode og diverse næringsbygg, Bjørvikatunnelen, boligkompleksene på Sørengautstikkeren, det nye Deichman bibliotek og det nye Munchmuseet/Stenersenmuseet. Området vil når det er ferdig utviklet være et nytt kulturelt og urbant senter i Oslo.
Middelalderbyen
Bjørvika er et av Norges tre viktigste historiske steder. Middelalderparken i Bjørvika/Bispevika er ved siden av Bryggen i Bergen og Nidarosdomen i Trondheim et utpreget kulturminne og av nasjonal verdi. Her ble Oslo grunnlagt i år 1050 av Harald Hårdråde. Det var vikinger som grunnla byen, men det er rester fra den kristne middelalderbyen vi har igjen der i dag. I middelalderen var det seks kirker og tre klostre i stein og en trehusbebyggelse der, som huset rundt 3000 mennesker rundt år 1300. Etter kong Eirik i Bergens død, ble Oslo rikshovedstad under broren Håkon V Magnusson i 1314. Håkon lot for øvrig Akershus festning bygges fra 1299 og fremover.
Ruinene og restene i Bjørvika er Nonneseter kloster, Bispeborgen, St. Hallvardskatedralen, Olavsklosteret, Korskirken, Clemenskirken, Nikolaikirken, Fransiskanerklosteret, Kongeborgen og Mariakirken. En modell av det gamle Bjørvika står i Oslo Bymuseum. Etter den store bybrannen i 1624 ble byen flyttet under Akershus festning av kong Christian IV, til området som nå er kjent som Kvadraturen. Byen skiftet navn til Christiania, senere Kristiania. Etter brannen i 1624 ble det murtvang for nybygg i Oslo.
Middelalderbyen eller Gamlebyen kalles også Nordens Pompeii, fordi man her fra 1860-årene og fremover kunne fjerne jordlagene og finne igjen den gamle bystrukturen. Middelalderparken, som nasjonalt kulturminne eldre enn 1537, er automatisk fredet.
Et strekk av middelalderens strandlinje er gjenskapt i øst mot Middelalderparken, og markerer middelalderens grense mot Gamlebyen. I nord markerer Grønlandsleiret den gamle strandlinjen og Bjørvikas nordgrense; i vest omtrentlig Dronningens gate. Så sent som i etterkrigstiden gikk sjøen nesten helt inn til Østbanen.
Inntil slutten av 1800-tallet frøs Bjørvika til om vinteren, og isen ble blant annet brukt til travløp. Skøyteløp ble arrangert ved Vippetangen. To slag ble utkjempet på isen i Bjørvika i middelalderen: i 1161 (da kong Inge Krokrygg falt) og i 1200.
Industri og samferdsel
Jernbanetorget, Oslo sentralstasjon, Vaterland, deler av Grønland, og de tidligere kaiområdene syd for jernbanens sporområder er utfyllinger av tidligere sjøbunn. Øst for Akerselvas utløp lå tidligere Paulsenkaia med kullageret som tilhørte forretningsmannen og byoriginalen «Køla-Pålsen» (H.A.H. Paulsen).
Bjørvika var lenge en del av Oslos havneområde, og Nylands mekaniske verksted lå også her. I dag er havneområdet begrenset til østre og vestre del, blant annet med lagring og utkjøring av skrapjern på Grønlikaia i øst, og anløpshavn og terminal for Stena Line ved Vippetangen i vest.
I løpet av 1960-årene ble Europavei 18 lagt som fire- til åttefelts motorvei over Bjørvika. I 1967 sto trafikkmaskinen Bispelokket ferdig, midt i Bjørvikas kystlinje, og ble startstedet til Riksvei 4. Bjørvika var blitt et trafikknutepunkt både for vei, skipsfart og jernbane, noe som stengte sentrums østlige del fra sjøen.
Som en del av Fjordbyen
Etter århundreskiftet er området mellom Sentralstasjonen og den nåværende strandlinjen blitt Oslos største byutviklingsprosjekt. En arkitektkonkurranse om utformingen av bebyggelsen mellom jernbaneanlegget og den nye hovedgaten Dronning Eufemias gate ble vunnet (i 2003) av det nederlandske arkitektfirmaet MVRDV, som sammen med firmaet DARK tegnet en bygningsmasse kalt Barcode – «strekkode». Prosjektet var omdiskutert, og alternative planer ble lansert. Etter mye diskusjon sto likevel PwC-bygget (PricewaterhouseCoopers) ferdig i 2007, som det første i Barcode-rekken, og det siste bygget lengst mot øst («The Wedge») sto ferdig ni år etter, i 2016. Oslo Atrium og Olav Thons Hotel Opera vest for Barcode ble oppført allerede tidlig på 2000-tallet, og sør for E18 ble Operahuset i Oslo åpnet i 2008. I 2008 ble det også klart at Munchmuseet, Stenersenmuseet og Deichman bibliotek skulle flyttes til tomter tvers overfor operaen.
Greve in Chianti
Greve in Chianti er en liten by i vindistriktet Chianti nærmere bestemt i hjertet av distriktet "Chianti Classico" i regionen Toscana i Italia. Byen ligger ca. 30 km fra Firenze og 35 km fra Siena.
Bjørvika
Planlagt utbygging
Når Bjørvika er ferdig utbygget, vil det nye strøket ha ca. 5 000 boliger og ca. 20 000 arbeidsplasser. Man antar at rundt 30 000 mennesker vil ha en tilhørighet til Bjørvika enten som arbeidsplass eller bolig, samt at det på grunn av dette vil bli 100 000 nye kollektivreisende daglig. Bjørvika skole er planlagt ferdigstilt i 2023 som en 1-10-skole, med to paralleller på barnetrinnene og fire paralleller på ungdomstrinnene.
Greve in Chianti
Byen ligger ved elven av samme navn – elven "Greve".
I sentrum av byen står en statue av Giovanni de Verrazzano som oppdaget New York havn.
Bjørvika
Reguleringsplan og grunnforhold
Grunnet nærheten til Oslo S er Bjørvika, sammen med nabostrøket Vaterland, det eneste området i Oslo hvor det er lov å bygge høyhus som er over 42 meter. Reguleringsplanen ble vedtatt mot Riksantikvarens innsigelse i 2003. Miljøverndepartementet ved miljøvernminister Børge Brende godkjente senere planen.
Det har vært usikkerhet om grunnforholdene i Bjørvika tåler en så stor utbygging. Kombinasjonen av leirmasse, sjøbunn og utfylling gir stedvis svært ustabilt underlag for bygg og gatenett, og det er flere steder i bydelen påvist setningsskader. I 2013 viste en rapport fra Norges geologiske undersøkelse at Bjørvika synker med mellom fem og ti millimeter i året, på enkelte områder så mye som 13 millimeter. Selv om alle bygg og hovedgaten Dronning Eufemias gate er pælet i fast grunn, synker terrenget omkring, noe som på sikt kan føre til omfattende vedlikeholdsarbeid på gate- og rørnett.
Omfang og avgrensning
Det nye strøket Bjørvika består av de gamle områdene Sørengautstikkeren, Sørengkaia og Grønlia samt vikene Bjørvika, Bispevika og Lohavn med sine respektive nærområder. Ingen av de nevnte områdene var del av noe strøk tidligere, siden de var uten boliger og/eller kontorbygg, og de havnet under en felles plan fra kommunens side (Reguleringsplanen for Bjørvika – Bispevika – Lohavn, vedtatt i bystyret 27. august 2003) for en total forandring av området.
Uavhengig av de gamle grensene før utfyllingene og industrialiseringen kan det nye strøket avgrenses slik:
For å binde sammen Bjørvika med nabostrøkene på en naturlig måte er anlagt syv byrom (allmenninger). Den største av disse er Operaallmenningen, som er et sammenhengende bredt byrom med åpen siktlinje mellom Jernbanetorget fra Karl Johans gates sluttpunkt til Operahuset. Operaallmenningen knytter Bjørvika sammen med det øvrige Oslo sentrum.
Bjørvikas gatenett
I 2007 ble navnene på de fremtidige gatene og plassene i Bjørvika fastsatt. Noen av gateløpene er videreføring av godt etablerte gateløp, andre nyanlegges i forbindelse med utvikling av Bjørvika.
Havnepromenaden
Bjørvika inngår i planene for Havnepromenaden, som ble vedtatt i 2008. Langkaia, som åpnet i 2013, var den første parsellen som ble bygget som del av den nye promenaden. Promenaden vil komme fra Vippetangen, gå på utsiden av Operaen, krysse over Paulsenkaia og følge strandlinjen i Bispevika til Sørenga og videre til Alnas utløp.
Idrett
Den første travløpet i Norge ble kjørt i 1832 på fjordisen i Bjørvika.
Bjørvika sportsklubb ble stiftet 1. oktober 2009 og er en sportsklubb som startet opp med fotball og med tilhørighet i Bjørvika. På sikt skal det være en klubb som vil drive med flere idretter og tilby disse til Bjørvikas stadig voksende befolkning.
Den tyske trosbekjennelse
Den tyske trosbekjennelse var en slags «trosbekjennelse» som ble publisert av det nazistiske SS-forlaget Nordland-Verlag i 1938, i tidsskriftet «Nordland». Det følger malen fra de kristne trosbekjennelser, og må sees på som et ledd i den nazistiske kamp mot kristendommen og fremme av en egen germanskorientert religiøsitet.
Bert Mozley
Biografi
Han debuterte på landslaget mot den 21. september 1949. Da han ble skadet overtok Alf Ramsey hans posisjon, og han greide aldri å erobre denne plassen tilbake. Mozley spilte 3 kamper for.
I 1954 emigrerte han til Canada der han begynte med hotelldrift. I 1999 ga han ut boken When Football Was Fun.
Kilder
Breedon Books Publishing, Derby. ISBN 1-85983-409-4 Headline Book Publishing, London. ISBN 0-7472-1954-0
Den gule presse
Den gule presse (av engelsk Yellow Press), eller gul journalistikk (Yellow Journalism), er den populære betegnelsen på aviser som spekulerer i store overskrifter, sensasjoner og skandaler.
Uttrykket skriver seg fra USA med de to New York-avisene The New York Journal, som William Randolph Hearst overtok ansvaret for i 1895, og The New York World, hvor redaktøren siden 1883 var Joseph Pulitzer. De to rivalene kan best betegnes som «aviskonger». De konkurrerte gjensidig om å vinne nye lesere ved å overgå hverandre med sterke virkemidler, og journalistikken var ikke minst basert på slående overskrifter. Førstesideoppslagene var i det hele tatt rettet mot direkte salg, og avisguttene som sto på gaten, ropte ut tittelen i de fete trykktypene. Men artiklene gjorde også bruk av rent litterære, novelistiske virkemidler.
The Yellow Kid-journalistikk
Selve begrepet «The Yellow Kid-journalistikk» ble skapt i 1897 av utgiveren av det trauste New York Herald, Ervin Wardman, fordi det som forente de to skandaleavisene var at de begge gjenga den populære seriestripen The Yellow Kid. Campbell anklaget avisene for å bringe sensasjonslystne sladrenyheter i den enkle hensikt å fremme løssalget. Tegneseriestripen Hogan's Alley, ble fra 1896 tegnet av Richard F. Outcault for Hearst, og viste et barn uten et hårstrå i en gul nattskjorte. Det var denne som ga ham oppnavnet den gule gutten. Samtidig ba Pulitzer tegneren George Luks om å lage en tilsvarende stripen med egne karakterer.
Fenomenet «den gule presse» har samtidig en viss sammenheng med bruken av nyhetsbilder, som på grunn av samtidens raskere tilvirkning av klisjeer skapte en helt ny form for aktualitetsformidling. I disse år ble dessuten rotasjonspressen og settemaskinen tatt i bruk. Den såkalte gule presse avløste på sett og vis penny-pressens billige ukeblader med xylografiske illustrasjoner.
I utvidet forstand er begrepet brukt nedsettende for å fordømme enhver journalistikk som behandler nyheter på en uprofesjonell eller uetisk måte. Gul journalistikk kjennetegnes også ved sin hang til å overdramatisere hendelser. Frank Luther Mott definerte (1941) gul journalistikk etter fem kriterier:
Den spansk-amerikanske krig
Pulitzer og Hearst er ofte blitt kreditert (eller beskyldt) for å ha trukket nasjonen inn i den spansk-amerikanske krig gjennom sensasjonelle historier og oppdiktet løgn. Men det store flertallet av amerikanere bodde ikke i New York, og politikerne stolte nok trolig mer på solide aviser som Times, The Sun eller The Post enn disse. Det mest kjente eksempelet på overdrivelse er den apokryfe historien om at kunstmaleren Frederic Remington som telegraferte til Hearst for å fortelle ham alt var såre stille på Cuba: «Det blir ingen krig». Til dette skal Hearst ha svart: «Vennligst bare fortsett arbeidet. Du tilbereder bildene, og jeg tilbereder krigen.» Historien (hvorav en versjon opptrer i den Hearst-inspirerte Orson Welles filmen Citizen Kane) dukket først opp i memoarene til reporteren James Creelman i 1901, og det finnes ingen politlige kilder som bekrefter sannheten i brevvekslingen.
Hearst ble uansett ansett for å være en «krigshauk» etter at opprøret brøt løs på Cuba i 1895. Historier om cubansk dyd og spansk brutalitet dominerte snart førstesidene i hans avis. Historikeren Michael Robertson har påstått at både avisjournalister og lesere på 1890-tallet var langt mindre opptatt av å skille mellom faktabaserte rapporter fra meninger og litteratur, og om etterretteligheten var heller tvilsom, så forventet ikke nødvendigvis leserne akkurat sannhet og sakprosa.
Etter å ha mast om invasjon i to år tok Hearst selv æren for at konfliktene førte til krig: En uke etter at USA erklærte Spania krig, slo han opp overskriften «Hvordan liker du The Journals krig?» på førstesiden. Faktisk leste aldri president William McKinley The Journal eller aviser som The Tribune og New York Evening Post, og journalisthistorikere har funnet ut at den gule journalistikk stort sett begrenset seg til New York. Dessuten fulgte avisene i resten av landet ikke opp deres ideer. De regionale nyhetsavisene The Journal og The World slo rett og slett ikke an utenfor New York. Krigen oppsto fordi opinionen var gått lei av alle blodsutgytelsene, og ikke minst fordi McKinley innså at Spania hadde mistet kontrollen over Cuba. Dette var faktorer som veide atskillig tyngre enn de melodramatiske meldingene fra New York Journal.
Under invasjonen seilte Hearst selv til Cuba som krigskorrespondent og ga nøkterne og nøyaktige beretninger fra kamphandlingene. Creelman roste senere reporternes arbeid med å fortelle om spanjolenes grusomme vanstyre. Han hevdet at vi ikke hadde hatt troverdige historier om krigen dersom ikke den gule presses journalister, hvorav mange falt i ukjente graver hadde dekket den.
Fylkesvei 506 (Akershus)
Fylkesvei 506 i Akershus gikk mellom Vegamot og Nygård i Eidsvoll. Veiens lengde var 4,7 km.
2019 ble veien erstattet av fylkesvei 1551, fylkesvei 1588, fylkesvei 1597 og fylkesvei 1599.
26. november
26. november er den 330. dagen i året og den 331. i skuddår. Det er 35 dager igjen av året.
Navnedag
Konrad, Kurt
Navnedagen er etter den hellige Conrad av Konstanz, som i 41 år var biskop i Konstanz
Fødsler
Se flere som er født 26. november i Kategori:Fødsler 26. november.
Dødsfall
Se flere som døde 26. november i Kategori:Dødsfall 26. november.
Bryan Brown
Bryan Brown (født 23. juni 1947 i Sydney) er en australsk skuespiller.
Brown vokste opp i det sørvestlige Sydney i forstaden Bankstown og han dro til England i 1964 der han hadde enkelte små roller på forskjellige teater-produksjoner. Han returnerte til Australia og ble medlem av Genesian Theatre, Sydney. Han dukket opp i regissør Colleen Cliffords produksjon av A Man for All Seasons, før han ble medlem av Queensland Theatre Company. Brown gjorde skuespiller-debut på australske kinoer i 1977 med en liten rolle i filmen The Love Letters from Teralba Road og han dukket opp i flere australske filmer de to neste årene. I 1980 ble Brown kjent for et internasjonalt publikum for sin rolle i Breaker Morant.
Han er en av de få australske skuespillerne som jevnlig spiller australske karakterer, og dermed har han beholdt hans australske aksent. Brown kan også snakke med en irsk aksent og har opptrådt i flere britiske TV-reklamer.
I juni 2005 ble Brown nominert til medlem av Order of Australia «for sine tjenester til samfunnet gjennom en rekke veldedige organisasjoner». Brown ble introdusert til sin fremtidige kone Rachel Ward for første gang på settet til TV-miniserien The Thorn Birds i 1983. De giftet seg noen måneder etter filmingen. De fikk tre barn sammen: Rosie, Matilda og Joe.
Brown er en sterk tilhenger av australsk republikanisme.
Døvblindhet
Døvblindhet er en tilstand av kombinert syns- og hørselshemming. Det er en spesifikk funksjonshemming som begrenser en persons aktiviteter og hindrer full deltakelse i samfunnet i et slikt omfang at det krever at samfunnet støtter med særlig tilrettelagte tjenestetilbud, tilpasning av omgivelsene og/eller tekniske hjelpemidler. Definisjonen på døvblindhet er funksjonell og tar hensyn til de praktiske og sosiale konsekvensene for personene, i tillegg til den medisinske status på syn og hørsel.
Døvblindhet er en kombinert syns-, hørsels- og funksjonshemming som er så alvorlig at de nedsatte sansene vanskelig kan kompensere for hverandre. Det gjør døvblindhet til en egen funksjonshemming.
I Norge defineres en funksjonshemming som sjelden hvis det er færre enn 500 kjente individer i landet. I Nasjonal kompetansetjeneste for døvblinde (NKDB) er det registrert cirka 370 personer med døvblindhet. Utredning av døvblindhet gjøres av Nasjonal kompetansetjeneste for døvblinde.
En rekke med sykdommer, syndromer eller kombinasjon av skader og sykdommer, kan være grunnen til at en person blir identifisert og registrert med døvblindhet. De mest kjente av disse er:
Vi snakker om medfødt døvblindhet når det kombinerte sansetapet er medfødt, eller oppstått før tale- eller tegnspråk er etablert.
Ervervet døvblindhet betyr at kombinert syns- og hørselshemming har oppstått etter at språket er etablert. Hos noen oppstår døvblindheten når de er barn, hos andre utvikler det kombinerte sansetapet seg i ungdomsalder eller i voksen alder.
Døvblinde i Norge etablerte i 1957 egen interesse- og serviceorganisasjon under navnet Foreningen Norges døvblinde (FNDB)]. I 1997 kom også Landsforbundet for kombinert syns- og hørselshemmede/døvblinde (LSHDB)].
Aksel Berget Skjølsvik
Aksel Berget Skjølsvik (født 15. mai 1987) er en norsk tidligere fotballspiller som spiller for Brattvåg IL.
Klubbkarriere
I årene som fulgte spilte Skjølsvik bra på Rosenborgs andrelag i norsk 2.divisjon, et lag som stort sett består av juniorspillere og A-lagets reserver. I 2005 var han en viktig bidragsyter på Rosenborglaget som vant Norgesmesterskapet for juniorer.
I 2006 ble Skjølsvik omskolert fra midtspiss til indreløper. Godt spill for andrelaget gjorde at han ble forflyttet til troppen som spilte i Tippeligakampen mot Lyn, og senere på sommeren ble han tatt opp i A-stallen.
Skjølsvik gjennomførte en god sesong på andrelaget, men til tross for sølvmedalje i junior-NM, sju seriemål i 2. divisjon og bestemannsprisen for 2006 fikk han ikke fornyet kontrakten med Rosenborg. Til tross for at det allerede var klart at Skjølsvik kom til å forlate Rosenborg ved årsskiftet 2006/2007, fikk han sin offisielle debut for klubben i Royal League-kampen borte mot Helsingborg samme høst. Han fikk ytterligere to kamper i Royal League, samt være med i RBKs showkamp mot Tufte IL i slutten av november – da satte han inn to mål, blant annet ett bak keeperlegenden Erik Thorstvedt.
Skjølsvik er kjent som en hardtspillende og kompromissløs spiller, og i løpet av karrieren har han også fått med seg to kamper for Norges G16-landslag, samt to kamper for Norges G17-landslag.
Andorras herrelandslag i fotball
Andorras herrelandslag i fotball representerer Andorra i internasjonal fotball. Som en av Europas mindre stater, har de ikke mange store resultater å vise til, men med to 2–0-seire over og  er de ikke dårligst stilt statistisk sett. Andorra er en forholdsvis ny fotballnasjon med debut i 1996. Andorra spiller sine hjemmekamper på Estadi Comunal d'Aixovall.
Småværet
Småværet er et gammelt fiskevær på halvøya Sørneset i Flatanger i Nord-Trøndelag. Stedet er fortsatt bebodd, men folketallet har gått betydelig tilbake siden andre verdenskrig. Det drives i dag også turismevirksomhet her. 28. januar 2014 ble Småværet rammet av en stor brann.
UTC+08.30
UTC+08.30 er et belte av tidssoner som ligger seks timer og tretti minutter før standardtiden UTC.
Den var standardtid for Sør-Korea mellom 1954 og 1961. Nord-Korea benyttet denne tidssonen mellom 2015 og 2018.
Fra 1912 til 1949 ble den også brukt som den østligste tidssonen i Republikken Kina, og var en tid kjent som changpaitid. Den tilsvarte soltiden på meridianen 137° 30' øst, 8 timer og 30 minutter før GMT. Navnet var avledet av Changbaifjellene, som danner grensen mellom Kina og Korea.
I 1912 delte Republikken Kina landet i fem tidssoner: GMT+5, GMT+6, GMT+7, GMT+8 og GMT+8:30. Tidssonen gjaldt for provinsene Heilungkiang og Hokiang (som begge nå er en del av Heilongjiang), Kirin, Nunkiang og Sungkiang (som alle tre nå er en del av Jilin) og Antung (nå en del av Liaoning).
Etter den kinesiske borgerkrig erobret maoistene Fastlands-Kina og Republikken Kina gikk i eksil på Taiwan. Kommunistene bestemte i 1949 at GMT+8 skulle være tidssone for hele landet.
Eksterne lenker
Huso horario
Gulbrand
Gulbrand og Gullbrand er variante former av mannsnavnet Gudbrand, som har opprinnelse i norrøne guð eller goð, «gud», og brandr, «sverd, sverdblad».
Utbredelse
Guðbrandr er kjent i én runeinnskrift fra vikingtiden, så navnet var kjent, men antakelig ikke blant de mest brukte i Norden på den tiden. Gudbrand var et vanlig navn i Norge i siste del av middelalderen. Over 170 forskjellige personer med navnet er nevnt i Regesta Norvegica. Gulbrand var et populært navn på norske guttebarn på 1700-tallet og begynnelsen av 1800-tallet.
Kjente personer med navnet
Personene i listen er ordnet kronologisk etter fødselsår.
Bobsleigh under Vinter-OL 1992
Under Vinter-OL 1992 i Albertville ble det arrangert to øvelser i bobsleigh.
Hovemoen leir
Hovemoen leir er en militærleir i Lillehammer, ikke så langt fra Jørstadmoen leir.
I dag preges leiren av lagerbygninger, og har et arsenal som lagrer teknisk matriell.
I 2016 vedtok Stortinget å legge ned leiren.
Tippeligaen 1995
Tippeligaen 1995 startet 21. april og sluttet 22. oktober. Det ble spilt 26 runder.
På grunn av overgangen fra 12 til 14 lag var det fire lag som rykket opp fra 1. divisjon før denne sesongen. Disse lagene var, , og. De tre nederste lagene rykket ned ved sesongslutt.
Hjerterknekt
Hjerterknekt er et band fra Lunner kommune i Viken, som ble etablert i 1992. Bandet ble startet av Henning Klevmark (sang og gitar) og Vidar Løvstad (gitar, mandolin og banjo), de fikk med seg Jon Werner Eriksen (bass) og Lars Opedal (trommer). Bandets musikk har elementer fra ulike sjangre, som pop, rock, country og viser.
De ga ut en EP (4 sanger) Hjerterknekt i 1992 og i 1993 kom debutalbum Ny Morgen, Ny Dag. På neste album i 1995, Ennå Passe Gal, kom sangen «Menn Av Hjertet» som ble mye spilt på radio. Så fulgte albumet, også med navnet Hjerterknekt, i 1997, så fulgte albumene Tivoli, I ly av mørket med «Jeg hører en gitar i kveld» (en hyllesten til Stein Over Berg) som lå på 1. plass på Norsktoppen i fem uker, Et langsomt farvel, Lang natts ferd mot dag, Spor og i 2018 kom Det er ennå tid.
Herfast
Herfast (død 1084) var den første kjente rikskansler i England, fra 1068 til 1070.
Utdanningsteknologi
Utdanningsteknologi er bruken av teknologi i utdannelse for å bedre læring and undervisning. Begrepet er også kjent som instruksjonsteknologi eller læringsteknologi.
Herfast
Han var født i Normandie, Frankrike, og sluttet seg til Vilhelm Erobreren under invasjonen av England i 1066. Han ble utnevnt til sjef for det kongelige skriverkontoret etter slaget ved Hastings.
Utdanningsteknologi
Ordene utdanning og teknologi i termen utdanningsteknologi har generell betydning. Utdanningsteknologi er ikke begrenset til utdannelse av barn, og heller ikke til bruk av høyteknnologi. Det spesielle tilfellet av meningsfull bruk av høyteknologi for å fremme læring i klasserommet og høyere utdannelse er kjent som technology integration. På sosiale medier omtales utdanningsteknologi ofte som EdTech.
Herfast
Etter 1070 ble han biskop av East Anglia. Der kom han i konflikt med abbediet i Bury St. Edmunds, og da saken ble lagt fram for erkebiskop Lanfranc av Canterbury gikk dommen mot ham, og det antas at han ble avsatt.
Utdanningsteknologi
Massive åpne nettkurs
Massive åpne nettkurs (engelsk: massive open online course, forkortet MOOC) er en form for ut udanningsteknologi. Det er tilgjengelig helt fra grunnskole nivå, men er mest kjent for å tilbys i høyere utdannelse på universitetsnivå, nivået de første åpen nettkursene hadde da de tok form. MIT, Stanford og Princeton University tilbyr universitetskurs til den globale befolkningen. Program på universitetsnivå, som EdX stiftet av Massachusetts Institute of Technology and Harvard University, tilbyr et bred utvalg av fag i ulike disipliner helt gratis, men om en ønsker akkreditering må en betale en liten avgift.
Krivitjere
Etymologi
I henhold til den tysk-russiske lingvisten Max Vasmer har navnet sannsynligvis sin opprinnelse fra deres mytiske forfar prins Kriv hvis tilnavn er avledet fra adjektivet krivoy («bøyd/kroket») på grunn av en mulig medfødt skavank.
Historie
Ved et tidspunkt på 500-tallet forlot krivitjere fjellkjeden Karpatene og spredte seg nordøstover og blandet seg med spredte finsk-urgiske og baltiske stammefolk. Krivitjere spilte en framtredende rolle i koloniseringen av området mellom elvene Volga og Kljazma. Sammen med dregovisjere, radimisjere, polosjanere og en del baltiske stammer ble de forgjengerne og opprinnelsen til dagens moderne Belarus.
Krivitjere erlot seg mange arkeologiske monumenter, slike som levninger jordbruksbosetninger med spor etter jernverk, smykkekunst, håndverk fra smier og annet, lange gravhauger fra 500- til 800-tallet med kremerte levninger; gravhauger med krigere jordlagt med rike gravgjenstander; særegen smykkekunst som armbånd med ringer og glassperler gjort av strukket metalltråd. Ved slutten av det første årtusen hadde krivitjerne allerede godt utviklet jordbruk med produksjon av krøtter. Etter å ha bosatt seg langs handelsrutene til væringene som strakte seg ned til Konstantinopel drev krivitjerne også handel med nordboerne. Deres stammesentra var Gnezdovo, Izborsk, og Polotsk.
Jordviper
Jordviper, eller Stilettjordviper, (vitenskapelig navn Atractaspis bibronii) er en slange som lever i sørøstre deler av Afrika. Den blir fra 50 til 75 cm lang. Jordviperen lever i jordganger under bakken.
Andris Vang
Andris Eivindsson Vang (født 27. mai 1795 på Baggetun i Vang i Valdres, død 3. oktober 1877 på Lund i Vang) var en forfatter, folkeminnesamler og skolemester som ble den første som ga ut folkeminner på dialekt. Ludvig Mathias Lindeman brukte Vang som kilde for sine norske folkemelodier. Hans melodier har også blitt brukt av komponister som Edvard Grieg, Halvdan Kjerulf og Igor Stravinskij.
Kjente sanger som han har laget er blant annet Jesus Christus Er Opfaren og Naar Vi I Største Nøden Staae som ble utgitt i 2005 av Sinikka Langeland og Kåre Nordstoga på albumet Kyriekoral: Norwegian Folk Hymns And Bach Chorales.
Stua hvor Vang bodde er nå på Valdres Folkemuseum.
Flekkefjorden
Flekkefjorden er en fjordarm av Dalsfjorden i Fjaler kommune i Sogn og Fjordane. Den strekker seg syv kilometer sørover til bygda Flekke, som den er oppkalt etter. Fjorden har innløp i nord mellom Hegreneset i øst og Leitaneset i vest. Litt inn i fjorden ligger bygda Haugland på østsida, noen kilometer nord for Flekke. Etter Flekke fortsetter fjorden sørover til Trollevika og et smalt sund inn til Fløsjøen. Sundet mellom Trollevika og Fløsjøen er bare 25 meter bredt og har sterk tidevannsstrøm.
Riksvei 607 går langs vestsida av fjorden, over fjorden ved det smale sundet og inn til Flekke.
Pasquale Marino
Pasquale Marino (født 13. juli 1962) er en italiensk fotballtrener og tidligere fotballspiller.
Spillerkarriere
Han begynte sin karriere som fotballspiller for Marsala i sin egen hjemby. Marino kom aldri høyere i seriespill enn til Serie C1, og avsluttet karrieren som spiller for laget han nå trener, Catania, i 1996/1997.
Trenerkarriere
Marino begynte i 1997/1998 som trener for Milazzo i Serie D og vant nesten serien i sitt første år, laget kom på sølvplass. Gjennombruddet fikk han med Paternò, som han trenet opp fra Serie D til Serie C1. Etter dette gikk han over til Foggia i Serie C2, som han ledet til Serie C1. Han debuterte i Serie B med Arezzo i 2004/2005 da han overtok etter Mario Somma. Halvveis i sesongen ble han avskjediget og byttet ut med Marco Tardelli, men ble deretter kalt tilbake og ledet laget til de endte på en fjortendeplass.
Fra 2005 trener han Catania, og i sin første sesong for rossoblu brakte Marino laget tilbake til Serie A etter mer enn 20 år. Som trener hadde han sin første kamp borte mot Cagliari Calcio 10. september 2006, en kamp som endte med seier for Catania.
Toyota Celica
Toyota Celica er en sportsbil produsert av den japanske bilprodusenten Toyota siden begynnelsen av 1970-tallet.
Pasquale Marino
Trenerkarriere
Pasquale Marino sees som en av de mest interessante unge italienske fotballmanagerne, hans offensive 3-4-3- (eller 4-3-3-) -formasjon, som minner om Zdenek Zemans, er godt kjent.
Toyota Celica
Den første utgaven av Celica kom på markedet i 1971 og var en «strippet» utgave av Toyotas «superbil», 2000GT, og forholdsvis billig til sportsbil å være. Felles for alle de syv generasjonene Celica, er at de er bygd rundt Toyotas firesylindrede rekkemotor. Den mest «drastiske» endringen skjedde i 1986 da man gikk over fra bakhjulstrekk til forhjulstrekk; GT-modellene av Celica med bakhjulstrekk hadde doble overliggende kamaksler og et større utvalg når det gjelder interiøret i bilen, mens GT-modellene med forhjulstrekk hadde turbo og – i de siste modellene – variable ventiltider.
Celica har gjort seg bemerket i rallysammenheng ved flere anledninger, og spesielt på begynnelsen av 1990-tallet da den spanske rallysjåføren Carlos Sainz gjorde det meget godt (og ble verdensmester i 1990 og 1992). En egen utgave av Celica er oppkalt etter ham. Toyota vant imidlertid også konstruktør-rally-VM i både 1993 og 1994 med GT-Four, med førerene Juha Kankkunen(1993) og Didier Auriol(1994) som vinnere av rally-VM for førere.
2005 blir det siste produksjonsåret pga. økende konkurranse og sviktende salg. Toyota solgte 52 406 enheter i 2000, men dette tallet sank til bare 14 856 i 2003 (og var offer for en ytterligere nedgang på 33,8 % fra 2003 til juni 2004). Man antar at Toyota Scion tC overtar det amerikanske Celica-markedet, mens Toyota sluttet å produsere nisjebiler som Celica i Europa.
I januar 2012 ble imidlertid Toyota GT86, utviklet i samarbeid med Subaru, lansert på det europeiske markedet. Modellen markedsføres som Scion FR-S i USA og Canada.
Herman Sotaaen
Han deltok på både 100 meter og 200 meter under Sommer-OL 1912 i Stockholm. Har kom ikke videre fra kvalifiseringsrundene i noen av øvelsene.
Under de norske mesterskapene i 1911 og 1912 vant han alle de tre sprintdistansene, 100 meter, 200 meter og 400 meter. I 1911 satte han mesterskapsrekord på 100 meter med 11,1. 200 meter var ny mesterskapsøvelse i 1910, dermed satte Sotaaen nye mesterskapsrekorder begge årene, i 1912 tangerte han sin egen norske rekord med tiden 23,3. Også på 400 meter kom begge seirene på nye rekordtider, sist på tiden 52,6 sek, en rekord som stod til 1919.
Pilatus P-3
Pilatus P-3 er et sveitsisk treningsfly. P-3 ble utviklet på begynnelsen av 50-tallet for det sveitsiske flyvåpenet som en erstatning for T-6 Texan.
Prototypen fløy første gang 3. september 1953 under betegnelsen P-3.01. Denne ble fulgt av en andre prototype, som under betegnelsen P-3.02 ble levert det sveitsiske flyvåpenet i januar 1956, og som ble fulgt av 12 serieproduserte P-3.03. Mellom 1958 og 1959 ble ytterligere 60 P-3.05 levert. I 1963 ble seks P-3.04 eksportert til Brasil, hvor de ble brukt av marinen frem til de ble overført til flyvåpenet i 1965
En P-3.05 ble på 70-tallet utstyrt med en Pratt & Whitney Canada PT6A-25A turbopropmotor, og fløy med denne som prototypen for PC-7 Turbo Trainer.
Fylkesvei 1612
Fylkesvei 1612 går mellom Høversjøen og Hurdal Torg i Hurdal kommune. Veiens lengde er 10,7 km.
Strekningen ble fastlagt 2019, og består av hovedstrekningen til den tidligere fylkesvei 553.
Tektonikk
Tektonikk er vitenskapen om den strukturelle oppbyggingen av jordskorpen, hvordan denne ble dannet, deformert og den historiske utviklingen. De viktigste tektoniske prosessene er folding og forkastning.
Giacomo del Po
Giacomo del Po (født 29. desember 1652 i Roma, død 16. november 1726 i Napoli) var en italiensk maler. Han tilhørte barokken.
Han fikk opplæring i sin fars (Petrus, eller Pietro del Pos (1616–1692)) studio i Roma. I 1683 flyttet familien til Napoli. Giacomo var blant annet med og malte dekorasjonene i taket på Øvre Belvedere.
Hans søster Teresa del Po ble også maler.
Marija Gusakova
Marija Ivanovna Gusakova (russisk: Мария Ивановна Гусакова; født 2. februar 1931 i Rjazan oblast, død 8. mai 2022 i St. Petersburg) var en russisk langrennsløper. Hun bidro sterkt til Sovjetunionens kraftige dominans i kvinnelangrenn i 1960-årene.
Under OL 1960 i Squaw Valley vant hun gull på 10 km langrenn og sølv på 3 × 5 km stafett.
Det ble mer edelt metall under Ski-VM 1962 i Zakopane – gull på 5 km og 3 × 5 km stafett, samt sølv på 10 km.
Under OL 1964 i Innsbruck kompletterte hun den olympiske medaljesamlingen ved å ta bronsemedaljen på 10 km etter landslagskollegene Klavdija Bojarskikh og Jevdokija Meksjilo.
Orkanen Humberto
Orkanen Humberto var den åttende nevnbare stormen og tredje orkanen i den atlantiske orkansesongen 2007. Den var den første orkanen i USA siden orkanen Wilma i 2005. Humberto ble dannet og økte i styrke raskere enn noen annen tropisk storm har gjort i Atlanterhavet. Orkanen utvikla seg som en tropisk storm i nordvestlige delen av Mexico-gulfen, økte kraftig i styrke og traff land ved High Island, Texas med vindstyrke på 135 km/t etter bare 18 timer.
Wangen
Wangen han sikte til:
Orkanen Humberto
Humberto ble raskt svekket da den beveget seg over land, og ble nedgradert til en tropisk storm da den krysset over sørvestlige Louisiana. Sent 13. september ble stormen nedgradert til en tropisk depresjon, men National Hurricane Center advarte om at stormen kunne snu ut mot Mexico-gulfen og øke i styrke igjen. Det gjorde den ikke; Humberto fortsatte mot nordøst gjennom sørlige USA og 14. september, da den befant seg over nordvestlige Georgia, begynte den omsider å gå i oppløsning.
Det ble rapportert om ett dødsfall.
William Giffard
William Giffard (død 23. januar 1129) var rikskansler i England under Vilhelm II og Henrik I fra 1093 til 1101.
I 1106 var han en av biskopene som lyktes i å presse Anselm til å gi etter for kongen, og året etter kom det til forlik mellom kirke og konge. Dermed kunne han endelig bispevies, den 11. august 1107, syv år etter utnevnelsen. Han hjalp i sin tid som biskop cistercienserne med å opprette sitt første kloster i England, og restaurerte Winchesterkatedralen.
Monique Serf
Monique Serf (født 9. juni 1930 i Paris, død 25. november 1997 i Neuilly-sur-Seine), best kjent under artistnavnet Barbara, var en fransk-jødisk poet, låtskriver og chansonkunstner. Hun utgav ei lang rekke plater og holdt en mengde konserter fra debuten på slutten av 1950-tallet fram til sin død i 1997, og ble svært populær i Frankrike. Hennes musikkstil var i samme populære chanson-tradisjon som blant andre Edith Piaf og Jacques Brel var en del av. En av hennes mest kjente sanger heter L'aigle noir («Den svarte ørnen»), som også var tittelen på et musikkalbum som kom i 1970.
Den svenska artisten Rikard Wolff utgav i 2000 CD-en Min allra största kärlek der han synger flere av Barbaras sanger med svensk tekst.
Spandrille
Spandrille, spandrill eller svikkel er i arkitekturen feltet mellom to buer eller mellom en bue og den rette vinkelen mellom en loddrett og en vannrett bygningsdel. Spandriller kan være plane, men brukes også ofte som felt for arkitektonisk dekor.
Eksempler
Spandriller er innrammede, mer eller mindre trekantformede utfyllingsflater som for eksempel kan være mellom buekonstruksjoner i en arkade. Bygningsdelen kan også være på en vegg over en bueformet dør. Vertikalleddet i den rettvinklede innfatningen kan da være en pilaster (støttende eller dekorativ veggstolpe i murverk), mens det ovenforliggende horisontalleddet kan være en gesims (framspringende, vannrett fasadeledd). Spandrille kan også være en buet, trekantet eller formet konsoll (kragstein eller annet til støtte for hvelv, balkong eller utspring) i et ellers åpent hjørne.
Skoleprogram
I Norge utnevnes demonstrasjonsskoler av Læringssenteret på bakgrunn av oppnådde resultater på ett eller flere av disse områdene etter langsiktig innsats på et klart formulert skoleprogram:
Spandrille
Ordbakgrunn
Ordet spandrille er en tysk avledning av gammelfransk spandrille som igjen kommer fra det latinske expandere som betyr «utvide, utstrekke».
Esperantist
En esperantist er en person som kan og bruker det internasjonale hjelpespråket esperanto.
Spandrille
Ordbakgrunn
Det engelske spandrel brukes i biologien også om en synlig egenskap ved en organisme som har utviklet seg gjennom naturlig seleksjon som et biprodukt av en annen egenskap. Begrepet er dannet på bakgrunn av den tilsynelatende meningsløse funksjonen til en arkitektonisk spandrille.
Osmanthus
Osmanthus er en slekt i oljetrefamilien.
Esperantist
Ettersom mange esperantister ikke en tilsluttet noen organisasjon er antallet esperantister i verden er vanskelig å fastsette, men tallene varierer mellom 100 000 og 2 000 000.
Tidslinje i ambulansesaken (2007)
Dette er en tidslinje over ambulansesaken.
Esperantist
For øvrig er det store forskjeller på hvor mye esperanto en esperantist egentlig kan. Kunnskapsnivået kan variere mellom alt fra nybegynner som kan føre enkle samtaler og forstå grunnleggende skriftlig og muntlig esperanto, til de som har esperanto som morsmål. Ethnologue regner med at 200-2000 personer har esperanto som morsmål idag. Som regel har disse bodd eller bor ennå i hjem hvor esperanto brukes.
Osmanthus
De er eviggrønne busker eller små trær. Bladene er motsatte og enkle; de kan være helrandete eller sagtannete. Blomsterstanden er en kvast, og blomstene dufter og er som regel hvite eller gule. Blomstene er firetallige med to eller fire pollenbærere, og kronbladene er vokst sammen nederst. Frukten er en steinfrukt. De omtrent 28 artene er utbredt i Sørøst-Asia, Ny-Caledonia og Kaukasus.
En fylogenetisk studie fra 2011 viste at Osmanthus i tradisjonelt omfang er en polyfyletisk gruppe. To arter fra Nord-Amerika og fem fra Sørøst-Asia er derfor blitt flyttet til slekta Cartrema.
Osmanthus er populære hageplanter i mange land. Osmanthus fragrans brukes til parfyme og som smakstilsetning i kinesiske matretter og drikker.
Pale
Pale er en vestlandsbetegnelse på småsei. Den skiller seg fra voksen sei ved at den er mer blå enn grå. Pale finnes ofte i store mengder oppe i sjøen, og er vanlig å få på snøre. Den blir også fanget i større mengder, og markedsført i porsjoner klar til både steking og annet.
Aunøy
Aunøy er en øy i Hitra kommune. Øyen ligger på innsiden av Hitra i Trondheimsleia.
Historie
Aunøy flystasjon var base for Marinens provisoriske flyavdeling Trøndelag. Den 8. april 1940 hadde Marinens flyvåpen et M.F.11 speiderfly stasjonert på Aunøy. Skoleskipet «Tordenskiold» var rekvirert som depotskip for avdelingen.
Helene Kløvstad
Helene Conradi Kløvstad (født 5. april 1903, død 13. mars 1998) var en norsk lærer, forlagsredaktør og oversetter. Ved siden av lærergjerningen på Sagene skole i Oslo var hun engasjert i ulike litterære oppgaver.
Hun var den første oversetteren av Donald Duck & Co da tegneserien begynte å utgis i Norge i 1948, og arbeidet med dette i om lag ti år. Hun gav figurene Carl Barks hadde tegnet norske navn. Hun var også barnebokredaktør i et forlag, og samarbeidet med Thorbjørn Egner om de første bindene av Thorbjørn Egners lesebøker.
I Aftenposten skrev Nils Petter Gleditsch et minneord om henne den 3. april 1998 med tittelen «Carl Barks lever: Men hans norske stemme Helene Kløvstad, er gått bort.»
Jamaicas flagg
Jamaicas flagg er grønt, svart og gult. Det består av et gult andreaskors, som er hovedstaden Kingstons byvåpen, med to grønne og to svarte triangelformede felt. Det grønne symboliserer fremtidshåp og jordbruksrikdom. Det svarte står for kraft og kreativitet blant Jamaicas folk og det gule representerer sollyset og nasjonens velstand. Flagget ble tatt i bruk på landets uavhengighetsdag; 6. august 1962.
Ett og samme flagg benyttes som nasjonalflagg på land, handelsflagg og statsflagg på land og til sjøs.
Etter at Libya endret flagget sitt i 2011 og Mauritania endret sitt i 2017 er nå Jamaica det eneste landet i verden som ikke har rødt, hvitt, eller blått i flagget sitt.
Orlogsflagg
Jamaica har et orlogsflagg etter britisk mønster, det vil si en white ensign med hvit flaggduk, rødt kors og med nasjonalflagget i kantonen.
Realavkastning
Realavkastning er en måte å måle hvor stor avkastning et fond eller et annet aktivum har, når man tar hensyn til hvor stor prisvekst man har. Vi kan definere realavkastningen til et aktivum slik:
Der r er realavkastningen, i er nominell avkastning, \phi er inflasjonsveksten og \theta er lik forvaltningskostnadene, der alle er målt i prosent.
Realavkastning er et begrep som benyttets i forbindelse med handlingsregelen. Regelen sier at uttaket fra Statens pensjonsfond – Utland til statsbudjetter skal være lik forventet realavkastning, som er satt til 3%. Årsaken til at man benytter realavkastningen fra fondet, er fordi dette gjør at fondet ikke faller i verdi i forhold til de oppgavene kapitalen i fondet skal benyttes til. Bruken av realavkastning forståes best i den situasjon vi er i når vi er tom for olje og innskuddene i fondet har stoppet. Det blir da viktig å sørge for at uttaket fra fondet er slik at det er mulig å kjøpe like mye helsetjenester eller utbetale like mange pensjoner hvert år. Dette får man kun til hvis man trekker i fra prisvekst (og lønnsvekst) fra den årlige økningen fondet får ved å investere i aksjer og obligasjoner.
Ifølge Norges Bank Investment Management har fondet hatt en realavkastning på 3,1 % fra fondet ble etablert til og med 2010, noe som ligger nært den forventede realavkastningen som er på 3 %.
Nuzi
Nuzi (eller Nuzu; akkadisk: Gasur) var en oldtidsby i Mesopotamia som lå sørvest for Kirkuk i dagens provins Al Ta'amim (eller Kirkuk-provinsen), den nåværende kurdiske delen av Irak, lokalisert i nærheten av elven Tigris. Dagens navn for stedet er Yorghan Tepe. Det består av en jordhaug av middels størrelse i flere arkeologiske lag og to mindre jordhauger bestående av enkeltperioder.
Historie
Byen Gasur ble tilsynelatende grunnlagt under det akkadiske rike på slutten av 2000-tallet f.Kr. På midten av 1000-tallet f.Kr. overtok hurritterne byen og omdøpte den til Nuzi. Stedets historie i den mellomliggende perioden er uklar, skjønt tilstedeværelsen av noen få leirtavler med kileskrift fra Gammelassyria indikerer at det var handel med nabobyen Assur. Etter at det hurrittiske kongedømmet til Mitanni ble erobret av hettittene, havnet Nuzi i hendene på assyrerne og byen gikk i nedgang. Merk at den hurrittiske perioden er godt kjent ettersom disse arkeologiske lagene er godt utgravd og undersøkt, mens den tidligere historien er mindre bestemt grunnet at det kun har vært gjort mindre undersøkelser av denne spesifikke perioden. Historien til Nuzi er nært beslektet med de nærliggende byene Eshnunna og Khafajah.
Arkeologi
Mens det begynte å dukke opp leirtavler fra Yorghan Tepe allerede i 1896, ble de første seriøse arkeologiske undersøkelsene først i 1925 etter at Gertrude Bell merket seg at leirtavler ble solgt til turister på markedene i Bagdad. Utgravningene ble hovedsakelig gjort av Edward Chiera, Robert Pfeiffer, og Richard Starr under beskyttelse av Iraks nasjonalmuseum og Bagdadskolen til American Schools of Oriental Research og senere av Harvard University og Fogg Art Museum.
Utgravningene fortsatte ut 1931. Stedet har 15 bosetningslag. Hundrevis av leirtavler og andre funn som ble avdekket har blitt publisert i en rekke av utgivelser. Flere av funnene fortsettes å bli dokumentert og publisert den dag i dag.